Εκδηλώσεις Δήμου Αλεξανδρούπολης

Ελάτε να διασκεδάσετε! Στα κατάλληλα διαμορφωμένα κιόσκια μπορεί κανείς να απολαύσει ζεστά ροφήματα, λιχουδιές και παραδοσιακά προϊόντα!
2024-12-18 18:00 - 20:00 (Europe/Helsinki) | Πλατεία Φάρου

Ελάτε να φτιάξουμε ένα χριστουγεννιάτικο παραμύθι και να το ζωντανέψουμε!
2024-12-18 17:00 - 19:00 | Πλατεία Φάρου

AXD Secret Santa Run
2024-12-18 17:00 - 18:00 | Πλατεία Φάρου
Τρέχουμε για φιλανθρωπικό σκοπό! με την υποστήριξη του Δρομέα Θράκης
*απαραίτητη ενδυμασία κόκκινη στολή ή κόκκινος σκούφος!
Σημείο εκκίνηση: Πλατεία Φάρου
Ο Δρομέας Θράκης, σε συνεργασία με τον Δήμο Αλεξανδρούπολης και την υποστήριξη του Συνεταιρισμού Φαρμακοποιών Θράκης (ΣΥ.ΦΑ. Θράκης) και του EUROPE DIRECT Αν.Μακ.Θράκης, ενώνουν τις δυνάμεις τους και διοργανώνουν έναν απογευματινό αγώνα δρόμου 2500μ (για τρέξιμο ή περπάτημα) με «έναν μυστικό» Άγιο Βασίλη γεμάτο αγάπη!
Η εκδήλωση θα πραγματοποιηθεί τη Τετάρτη 18/12/2024 στις 5μμ, με σημείο εκκίνησης και τερματισμού τον ΦΑΡΟ μας.
Ο αγώνας, με τις λάμψεις των φώτων και τη ζεστασιά των συμμετεχόντων, υπόσχεται να γεμίσει τις καρδιές μας με ελπίδα και αισιοδοξία, στηρίζοντας τα παιδιά του χωριού SOS που έχουν ανάγκη, ενισχύοντας τον ΚΟΥΜΠΑΡΑ που θα βρίσκεται στην γραμματεία του αγώνα ή με ΤΡΟΦΙΜΑ (μακράς διαρκείας).
Τρέχουμε για έναν σκοπό!
«Μαζί μπορούμε να κάνουμε τη διαφορά προσφέροντας χαμόγελα σε όλα τα παιδιά»
Θα δείξουμε πως όταν ενωνόμαστε, μπορούμε να προσφέρουμε στα παιδιά μια καλύτερη ζωή. Οι συμμετέχοντες θα έχουν την ευκαιρία να τρέξουν στην φωτισμένη παραλιακή λεωφόρο της πόλης μας, ενώ η συμμετοχή τους ενισχύει τον σκοπό, να προσφέρουν χαμόγελα στα παιδιά του χωριού SOS.
Η συμμετοχή είναι δωρεάν.
Δηλώνουμε:
– μέσω ηλεκτρονικής εγγραφής: https://docs.google.com/…/1FAIpQLSe…/viewform...<https://docs.google.com/forms/d/e/1FAIpQLSe-bAHz0eWmrbMvpqFkf7E3K960E001YURgyLo9bT0geJ9bnQ/viewform?vc=0&c=0&w=1&flr=0&fbclid=IwZXh0bgNhZW0CMTAAAR0eBAbxgoOQEKrS7F0HozL8lY3jhT2VbDgCWKYYos83qGNXadvgWVGCWuo_aem_19878iKbQNo8KxDbs0y10g>
– στο γραφείο του ΔΡΟΜΕΑ ΘΡΑΚΗΣ (καθημερινές 5-8μμ)
– στην είσοδο του Δημαρχείου (τραπεζάκι πριν το ασανσέρ)
– πριν την έναρξη του αγώνα, στο ΦΑΡΟ.
Ολοκληρώστε το 2024 με μια δράση προσφοράς και χαράς!
“Σας περιμένουμε όλους με τα σκουφιά του Άγιου Βασίλη να τρέξουμε μαζί για έναν καλύτερο κόσμο, φωτίζοντας τη νύχτα με την αλληλεγγύη και την αγάπη μας!”
Δήμος Αλεξανδρούπολης: Ένας Δήμος για όλους
Δρομέας Θράκης: Τρέχουμε για καλό σκοπό
Συνεταιρισμός Φαρμακοποιών Θράκης (ΣΥ.ΦΑ. Θράκης): Μαζί είμαστε ισχυρότεροι

Η Αϊ-Βασιλική Ακαδημία αναζητά βοηθούς του Αϊ- Βασίλη
2024-12-18 11:00 - 12:30, 2024-12-18 09:00 - 10:30, 2024-12-17 09:00 - 10:30, 2024-12-16 11:00 - 12:30, 2024-12-16 09:00 - 10:30 | Πλατεία Φάρου
Η εμψυχωτική δράση απευθύνεται στα σχολεία και θα πραγματοποιηθεί από τους φοιτητές Γ’ έτους ΤΕΕΠΗ Δ.Π.Θ.
Η Αϊ-Βασιλική Ακαδημία αναζητά βοηθούς του Αϊ-Βασίλη και για αυτό τον λόγο διοργανώνει μαθήματα και σχετικές δοκιμασίες για τα παιδιά! Έχετε σκεφτεί παιδιά, τι χρειάζεται κανείς για να γίνει Αϊ-Βασίλης; Θα καταφέρουν οι υποψήφιοι να περάσουν τις δοκιμασίες αυτές και να πάρουν το πτυχίο του βοηθού του Αϊ-Βασίλη;

Πίστα Roller με απεριόριστες δωρεάν βόλτες για όλους!
2024-12-18 10:00 - 14:00, 2024-12-17 18:30 - 21:00, 2024-12-17 10:00 - 14:00, 2024-12-16 18:30 - 21:00, 2024-12-16 10:00 - 14:00 | Πλατεία Φάρου
Στα κατάλληλα διαμορφωμένα κιόσκια μπορεί κανείς να απολαύσει ζεστά ροφήματα, λιχουδιές και παραδοσιακά προϊόντα!
Ελάτε να διασκεδάσετε!

Συναυλία με τη LILA
2024-12-17 20:00 - 22:00 | Πλατεία Φάρου

Ο χορός μας ενώνει
2024-12-17 19:00 - 19:45 | Πλατεία Φάρου
Χορογραφίες στο κλίμα των Χριστουγέννων από τη χορευτική ομάδα Dance King.
Χορέψτε μαζί μας!
Καλούμε όλα τα παιδιά της πόλης να χορέψουν και να διασκεδάσουν με την ομάδα μας.
Γινόμαστε μια μεγάλη παρέα και προσμένουμε τις γιορτές με κέφι!
Ελάτε να γεμίσουμε τον χώρο με παιδικά χαμόγελα και πολύ χορό με την προπονήτρια της ομάδας, Βίλλυ Γράψιου.

Δράσεις Ιερας Μητρόπολης
2024-12-17 18:00 - 21:00, 2024-12-16 18:00 - 21:00 | Πλατεία Φάρου

Χριστουγεννιάτικο Bazaar
2024-12-17 18:00 - 21:00, 2024-12-16 18:00 - 21:00 | Αποθήκη Νο1 “Γεώργιος Αλεξανδρής”, Greece
Συμμετέχουν σχολεία, πολιτιστικοί και αθλητικοί σύλλογοι και τοπικοί φορείς με χειροποίητες δημιουργίες και κατασκευές!

Χριστουγεννιάτικες μελωδίες και γνωστά κομμάτια κλασικών συνθετών
2024-12-17 18:00 - 20:00 | Αποθήκη Νο2 – Λιμάνι
Οι σπουδαστές του Δημοτικού Ωδείου Αλεξανδρούπολης θα μας ταξιδέψουν με Χριστουγεννιάτικες μελωδίες και γνωστά κομμάτια κλασικών συνθετών

Ο Αι-Βασίλης περιμένει μικρούς και μεγάλους στο σπίτι του για να γράψουν το γράμμα τους ή να του εκμυστηρευτούν την πιο γλυκιά τους επιθυμία!
2024-12-17 17:00 - 19:00, 2024-12-16 16:45 - 20:00 | Πλατεία Φάρου
Ελάτε να διασκεδάσετε!
Στα κατάλληλα διαμορφωμένα κιόσκια μπορεί κανείς να απολαύσει ζεστά ροφήματα, λιχουδιές και παραδοσιακά προϊόντα!

Οι Μπαλονοκατασκευές των ξωτικών
2024-12-17 17:00 - 19:00 | Πλατεία Φάρου
Ελάτε να διασκεδάσουμε φτιάχνοντας όμορφες χριστουγεννιάτικες κατασκευές με μπαλόνια και όχι μόνο …

Τρελά - τρελά Χριστούγεννα
2024-12-17 11:00 - 12:00 | Αποθήκη Νο2 – Λιμάνι
Το θεατρικό δρώμενο απευθύνεται στα σχολεία από την θεατρική ομάδα ΤΕΕΠΗ του Δ.Π.Θ. «Κιβωτός ονείρου».
Τρεις θεατρικές ιστορίες που ζωντανεύουν για να μας θυμίσουν ότι γίνονται θαύματα όταν η αγάπη φωτίζει τις καρδιές, όταν τα παιδιά με την απλότητα και τη δοτικότητά τους σου χαμογελούν, όταν αποδεχόμαστε ο ένας τον άλλον για αυτό που είναι και για αυτά που αγαπά.
Στη θεατρική παράσταση συμμετέχουν οι:
Αντώνογλου Έφη, Βλωτιδέλη Ασπασία, Γιακουβή Νάσια, Δούλη Μελίνα, Ιωακειμίδου Μαρία, Καραμάνη Ελεάννα, Κατσούλη Κωνσταντίνα, Κουτσιβέτα Δήμητρα, Μάτσκου Χαρά, Μητροπούλου Τένια, Μπατζάνου Ιφιγένεια, Μωρρές Χρήστος, Νικολαΐδου Δέσποινα, Σαμουρδάνη Μαρία, Σαμουρκασίδου Πένη, Τοπαλίδου Σοφία, Τρανταφυλλίδου Διαμαντούλα, Τρίχα Νάνσυ και Ωραιοπούλου Ιουλία.
Διδασκαλία: Μυρσίνη Λαντζουράκη

Ελάτε να φωταγωγήσουμε όλοι μαζί το Χριστουγεννιάτικο δέντρο
2024-12-16 19:00 - 19:15 | Πλατεία Φάρου
Την αντίστροφη μέτρηση θα δώσει ο Δήμαρχος Γιάννης Ζαμπούκης
Με τη συμμετοχή:

της Φιλαρμονικής του Δήμου Αλεξανδρούπολης
της παιδικής χορωδίας του Δημοτικού Ωδείου Αλεξανδρούπολης
της παιδικής χορωδίας του Αρχείου Μουσικολαογραφικής Παράδοσης «Χρόνης Αηδονίδης»

Χιονούλες
2024-12-16 18:45 - 19:00 | Πλατεία Φάρου
Μουσικοχορευτικό δρώμενο από τον πολιτιστικό Σύλλογο Πυθιωτών Αλεξανδρούπολης
Το Θεατρικό Εργαστήρι ‘‘ΜΕΘΕΞΗ’’ του Πολιτιστικού Συλλόγου Πυθιωτών Αλεξανδρούπολης «Ιωάννης ΣΤ´ Καντακουζηνός–Κύριλλος ΣΤ´» σε συνδιοργάνωση με το 7ο Δημοτικό Σχολείο Αλεξανδρούπολης και τον Σύλλογο Γονέων και Κηδεμόνων του οικείου σχολείου, θα παρουσιάσουν το βαλς Νο2 του Dmitri Shostakovich-Waltz Νο2, σε χορογραφία της Μπάρκα Ιππολύτης, Σκηνοθέτιδας του Θεατρικού Εργαστηρίου ‘‘ΜΕΘΕΞΗ’’

Freestyle Christmas Slalom
2024-12-16 18:00 - 18:30 | Πλατεία Φάρου
Από τον σύλλογο «Inline Skating Club of Alexandroupolis»
Ομάδα παιδιών από 7 έως 13 ετών θα φορέσουν τα rollers τους και θα δώσουν μία παράσταση freestyle slalom, κάνοντας κόλπα γύρω από μικρούς κώνους.

Χριστουγεννιάτικο Face Painting
2024-12-16 17:00 - 19:00 | Πλατεία Φάρου
Παρέα με τα έμπειρα ξωτικά

Ελάτε να φωταγωγήσουμε το χριστουγεννιάτικο δέντρο στον οικισμό του Πέπλου
2024-12-15 17:00 - 18:00 | Οικισμό του Πέπλου
Ελάτε να φωταγωγήσουμε το χριστουγεννιάτικο δέντρο με πολλά παιχνίδια, μουσική και εμψυχωτές για τους μικρούς μας φίλους!

Φωταγώγηση χριστουγεννιάτικου δέντρου στις Φέρες
2024-12-14 18:30 - 19:30 | Πλατεία Φερών, Φέρες
Χριστουγεννιάτικα κάλαντα από την Μπαντίνα της Φιλαρμονικής του Δήμου Αλεξανδρούπολης και της Δημοτικής Ενότητας Φερών.
Διαδραστικά παιχνίδια από τα τρία δημοτικά σχολεία στα μαγικά σπιτάκια!
Ζεστό κρασί από το λύκειο Φερών καθώς και χριστουγεννιάτικα εδέσματα από τους συλλόγους γονέων και κηδεμόνων των δημοτικών σχολείων!
Τα παιδιά του λυκείου δημιουργούν με face painting και μπαλονοκατασκευές για μικρούς και μεγάλους!

Περιμένοντας τα Χριστούγεννα στον Απαλό
2024-12-14 17:00 - 22:00 | Κεντρική πλατεία Απαλού, Απαλός
Χριστουγεννιάτικη Γιορτή με πλήθος δραστηριοτήτων για την ψυχαγωγία των μικρών αλλά και των μεγάλων φίλων μας!
Σε ένα όμορφο στολισμένο περιβάλλον στο κέντρο του Απαλού στήνεται μια γιορτή με πολλή αγάπη και μεράκι! Μια γιορτή που θα περιλαμβάνει μουσική από dj, τραγούδια από την παιδική χορωδία του Δημοτικού Σχολείου Απαλού, παράσταση μοντέρνου χορού με την επιμέλεια της Νάνσυς Ευστρατιάδου αλλά και παραδοσιακούς χορούς από το παιδικό τμήμα Π.Σ. “ΦΑΡΟΣ”.
Ένα Δέντρο ευχών θα περιμένει τις πιο γλυκές προσδοκίες των παιδιών. Ένα σπιτάκι ξύλινο θα φιλοξενήσει τα παιδιά για χριστουγεννιάτικες κατασκευές, face painting και άλλο ένα για τις αναμνηστικές φωτογραφίες με τον ίδιο τον Άγιο Βασίλη! Παράλληλα στο χριστουγεννιάτικο παζάρι μπορεί κανείς να βρει πολλές κατασκευές που επιμελήθηκαν οι μαθητές και μαθήτριες του Νηπιαγωγείου και Δημοτικού Σχολείου Απαλού και όχι μόνο.
Σας περιμένουμε όλους!

Νύχτα ευχών και φωταγώγηση χριστουγεννιάτικου δέντρου
2024-12-14 17:00 - 18:00 | Οικισμός της Βρυσούλας

Φωταγώγηση χριστουγεννιάτικου δέντρου και αναβίωση του εθίμου “Τα εννιά φαγιά”
2024-12-13 19:00 - 20:00 | Οικισμός των Κήπων
Από τον Πολιτιστικό Επιμορφωτικό Σύλλογο απανταχού Κηπιωτών “Άγιος Ιωάννης ο Πρόδρομος”

Φωταγώγηση του Χριστουγεννιάτικου δέντρου στην Δημοτική Κοινότητα ΛΟΥΤΡΟΥ
2024-12-12 18:00 - 19:00 | Πλατεία Λουτρού, Λουτρά

Φωταγώγηση χριστουγεννιάτικου δέντρου με γλυκίσματα και ρόφημα ζεστής σοκολάτας!
2024-12-08 18:00 - 19:00 | Οικισμός της Καβησού
Μαζί μας θα είναι οι «EN – ΑRT» με τους Κωνσταντίνο Κάλλια στο σαξόφωνο και την Μαρία Κηπουρού στο τραγούδι

Φωταγώγηση χριστουγεννιάτικης φάτνης και νύχτα ευχών
2024-12-01 17:30 - 18:30 | Οικισμός των Κήπων
Φωταγώγηση χριστουγεννιάτικης φάτνης και νύχτα ευχών
Φτιάχνουμε δωρεάν κρέπες και βάφλες για όλους• ανάβουμε φαναράκια!

ΕΝΔΟΣΧΟΛΙΚΗ ΒΙΑ & ΕΚΦΟΒΙΣΜΟΣ
2024-11-29 18:00 - 20:00 | Δημοτικό αμφιθέατρο Φερών, Μεγ. Αλεξάνδρου 5, Φέρες, Greece

Για να δούμε τι ξέρεις για τους πνεύμονές σου... (Φέρες)
2024-11-21 10:30
Δράσεις ενημέρωσης και ευαισθητοποίησης σε Αλεξανδρούπολη και Φέρες με αφορμή την Παγκόσμια Ημέρα Χρόνιας Αποφρακτικής Πνευμονοπάθειας
Με αφορμή την Παγκόσμια Ημέρα Χρόνιας Αποφρακτικής Πνευμονοπάθειας (ΧΑΠ) και με κεντρικό μήνυμα «Για να δούμε τι ξέρεις για τους πνεύμονές σου…» η Πανεπιστημιακή Πνευμονολογική Κλινική του ΠΓΝΑ σε συνεργασία με την Ελληνική Πνευμονολογική Εταιρεία και τον Δήμο Αλεξανδρούπολης, διοργανώνουν δράσεις ενημέρωσης και ευαισθητοποίησης του κοινού, την Τετάρτη 20 και την Πέμπτη 21 Νοεμβρίου 2024, στην Αλεξανδρούπολη και τις Φέρες αντίστοιχα.
Ειδικότερα την Τετάρτη 20 Νοεμβρίου, Παγκόσμια Ημέρα ΧΑΠ, ομάδα φοιτητών μαζί με τον Καθηγητή Πνευμονολογίας του Δ.Π.Θ. κ. Πασχάλη Στειρόπουλο και σε συνεργασία με τον Δήμο Αλεξανδρούπολης, θα πραγματοποιήσει δράση ενημέρωσης του κοινού έξω από το δημαρχείο, ώρες 11.00 – 13.00 με διανομή ενημερωτικών φυλλαδίων. Αντίστοιχη δράση θα πραγματοποιηθεί μαζί με έλεγχο της αναπνευστικής λειτουργίας την Πέμπτη 21 Νοεμβρίου 2024 στο δημοτικό αμφιθέατρο Φερών, ώρες 10.30 – 13.00.
Η Χρόνια Αποφρακτική Πνευμονοπάθεια (ΧΑΠ) είναι μια νόσος των πνευμόνων κατά την οποία, η στένωση των βρόγχων προκαλεί δυσκολία στην αναπνοή, βήχα και αυξημένη απόχρεμψη. Η ΧΑΠ αποτελεί μία σύγχρονη πανδημία ενώ κύρια αιτία της παραμένει το κάπνισμα, ενεργητικό και παθητικό, μαζί με την αυξημένη ατμοσφαιρική ρύπανση και το ιστορικό λοιμώξεων στην παιδική ηλικία. Στη χώρα μας, περίπου 500.000 Έλληνες πάσχουν από ΧΑΠ και οι περισσότεροι μάλιστα δεν το γνωρίζουν.
Στόχος των δράσεων είναι η ευαισθητοποίηση των πολιτών και ειδικότερα των καπνιστών αναφορικά με τη νόσο, η οποία για πολλά χρόνια, αναπτύσσεται σιωπηλά, προκαλώντας ήπιες ενοχλήσεις. Άτομα που καπνίζουν περισσότερα από 10-15 χρόνια καλό θα είναι να επισκεφθούν τον πνευμονολόγο τους και να προβούν σε σπιρομέτρηση, έτσι ώστε να διαπιστώσουν αν πάσχουν από ΧΑΠ.

Για να δούμε τι ξέρεις για τους πνεύμονές σου... (Αλεξανδρούπολη)
2024-11-20 11:00 - 13:00

Δράσεις ευαισθητοποίησης και ενημέρωσης με αφορμή την Παγκόσμια Ημέρα Διαβήτη
2024-11-15 09:00 - 11:00, 2024-11-14 09:00 - 11:00, 2024-11-13 09:30 - 11:30, 2024-11-12 09:00 - 11:00, 2024-11-11 09:30 - 11:30
Ο Δήμος Αλεξανδρούπολης στο πλαίσιο της προάσπισης της υγείας των δημοτών του και με αφορμή την Παγκόσμια Ημέρα Διαβήτη – στις 14 Νοεμβρίου-, οργανώνει δράση ευαισθητοποίησης της τοπικής κοινότητας, σε συνεργασία με την Δ/νση Κοινωνικής Προστασίας, Παιδείας και Αθλητισμού και το πρόγραμμα αυτής «Βοήθεια στο Σπίτι», όπου οι δημότες θα ενημερωθούν διεξοδικά πάνω σε θέματα υγιεινής διατροφής και πρόληψης κατά του διαβήτη. Παράλληλα, θα πραγματοποιηθούν σακχαρομετρήσεις ηλικιωμένων από τις νοσηλεύτριες του προγράμματος, στους κάτωθι οικισμούς και χώρους:

Στις 11/11/2024 στον οικισμό του Άβαντα, στο χώρο της αίθουσας πολλαπλών χρήσεων στις 09:30.
Στις 12/11/2024 στην Αλεξανδρούπολη, στο χώρο του Α’ ΚΑΠΗ στις 09:00.
Στις 13/11/2024 στον οικισμό της Νίψας ,στο χώρο του πρώην ΚΕΠΑΚΥ στις 09:30.
Στις 14/11/2024 στις Φέρες, στο χώρο του ΚΑΠΗ Φερών στις 09:00.
Στις 15/11/2024 στον οικισμό του Πέπλου στο χώρο του ΚΑΠΗ Πέπλου στις 09:00.

«Ανάμεσα στα δέντρα»: Ελάτε να δώσουμε χρώμα στο Πάρκο Ανατολικής Θράκης
2024-11-10 10:00 - 13:00, 2024-11-09 10:00 - 13:00
Ο Δήμος Αλεξανδρούπολης και το Εικαστικό Εργαστήρι σας προσκαλούν σε μια μοναδική δράση τέχνης και δημιουργίας που θα γεμίσει το Πάρκο Ανατολικής Θράκης με ζωντανά χρώματα και φαντασία!
Το Σάββατο 9 και την Κυριακή 10 Νοεμβρίου, από τις 10.00 το πρωί μέχρι τη 1.00 το μεσημέρι, ελάτε να ενώσουμε τις δυνάμεις μας, να πάρουμε πινέλα και χρώματα και να μεταμορφώσουμε το θεατράκι του πάρκου σε έναν μαγικό χώρο, γεμάτο με τη φρεσκάδα και την ομορφιά ενός δάσους!
Η δράση «Ανάμεσα στα δέντρα» φιλοδοξεί να προσφέρει στους συμμετέχοντες μια εμπειρία χαράς, χαλάρωσης και καλλιτεχνικής έκφρασης. Υπό την καθοδήγηση των εξειδικευμένων δασκάλων του Εικαστικού μας Εργαστηρίου, μικροί και μεγάλοι μπορούν να μάθουν νέες τεχνικές ζωγραφικής και να συμβάλουν ενεργά στη δημιουργία ενός όμορφου και εμπνευσμένου έργου τέχνης.
Συμβουλές για τους συμμετέχοντες:

Φορέστε άνετα ρούχα που δεν φοβάστε να λερωθούν!
Φέρτε το πιο λαμπερό σας χαμόγελο και την καλή σας διάθεση!
Ετοιμαστείτε να συμμετάσχετε σε μια δράση που θα κάνει το πάρκο μας πιο ζεστό και φιλικό!

Σας περιμένουμε με χαρά!

Πρόσκληση στην παρουσίαση του βιβλίου του Δημήτρη Σβιντρίδη «25 Σπουδές για Κιθάρα»
2024-11-09 19:00 - 21:00
Το Σάββατο 9 Νοεμβρίου 2024, ώρα 19.00, το Δημοτικό Ωδείο Αλεξανδρούπολης σας καλεί στην παρουσίαση του νέου βιβλίου του Συνθέτη Δημήτρη Σβιντρίδη «25 ΣΠΟΥΔΕΣ ΓΙΑ ΚΙΘΑΡΑ». Το βιβλίο απευθύνεται σε σπουδαστές κιθάρας προσφέροντας ένα ολοκληρωμένο πρόγραμμα για την ανάπτυξη των δεξιοτήτων.
Η εκδήλωση θα πραγματοποιηθεί στην αίθουσα εκδηλώσεων του Ωδείου και θα πλαισιωθεί από σπουδαστές και καθηγητές Κιθάρας που θα ερμηνεύσουν Σπουδές του Βιβλίου.

Η Πολεμική Αεροπορία έρχεται στην Αλεξανδρούπολη!
2024-11-03 09:00 - 21:00, 2024-11-02 09:00 - 21:00, 2024-11-01 09:00 - 14:30
Ζήστε τη μοναδική εμπειρία μιας πτήσης με F16!
Από Παρασκευή 1 Νοεμβρίου μέχρι και την Κυριακή 3 Νοεμβρίου νέοι και νέες στην Αλεξανδρούπολη θα έχουν την ευκαιρία να ζήσουν την εμπειρία μιας πτήσης μέσω ενός εξομοιωτή F-16, στο πλαίσιο του πρωτοποριακού προγράμματος που υλοποιεί η Πολεμική Αεροπορία, η οποία μεταφέρει εξομοιωτές πτήσεων σε ακριτικές περιοχές της χώρας.
Ο στόχος της δράσης είναι να ενισχυθεί η επαφή των νέων με την αεροπορία και τις τεχνολογίες αιχμής της ΠΑ. Μέσω αυτής της δράσης, οι νέοι έχουν την ευκαιρία να ζήσουν την εμπειρία της πτήσης, προάγοντας τη γνώση και την εκτίμηση των αεροπορικών δυνατοτήτων και της τεχνολογικής προόδου.
Ο εξομοιωτής θα βρίσκεται στον χώρο της Αποθήκης Νο2 στο λιμάνι Αλεξανδρούπολης από τις 1-3 Νοεμβρίου, ώρες 9.00 π.μ. 14.30 και 16.00– 21.00.
